Sodba Splošnega sodišča z dne 6. julija 2022 – Aerospinning Master Franchising/EUIPO – Mad Dogg Athletics (SPINNING)
(Zadeva T-246/20)1
(Znamka Evropske unije – Postopek za razveljavitev – Besedna znamka Evropske unije SPINNING – Znamka, ki je v gospodarskem prometu postala obča oznaka za proizvode ali storitve, za katere je registrirana – Člen 51(1)(b) Uredbe (ES) št. 207/2009 (postal člen 58(1)(b) Uredbe (EU) 2017/1001) – Upoštevna javnost)
Jezik postopka: angleščina
Stranke
Tožeča stranka: Aerospinning Master Franchising s. r. o. (Praga, Češka republika) (zastopnik: K. Labalestra, odvetnik)
Tožena stranka: Urad Evropske unije za intelektualno lastnino (zastopnika: D. Walicka in V. Ruzek, agenta)
Druga stranka v postopku pred odborom za pritožbe pri EUIPO, intervenientka pred Splošnim sodiščem: Mad Dogg Athletics, Inc. (Venice, Kalifornija, Združene države) (zastopnik: J. Steinberg, odvetnik)
Predmet
Tožeča stranka s tožbo na podlagi člena 263 PDEU predlaga razveljavitev odločbe četrtega odbora za pritožbe pri Uradu Evropske unije za intelektualno lastnino (EUIPO) z dne 26. februarja 2020 (zadeva R 369/2019-4) zvezi s postopkom za razveljavitev med njo in intervenientko.
Izrek
Tožba se zavrne.
Družbi Aerospinning Master Franchising s. r. o. se naloži plačilo stroškov.
____________
1     UL C 215, 29.6.2020.